
Comunicat de presă

Rectorul Universității din București, mesaj de solidaritate cu colegii din învățământul preuniversitar

București, 31 mai 2023. Rectorul Universității din București (UB), prof. univ. dr. Marian Preda, în solidar cu cadrele didactice și personalul auxiliar ai Universității care, în ultimele zile, și-au manifestat susținerea față de revendicările colegilor din învățământul preuniversitar, mulți dintre ei absolvenți ai UB, își exprimă, la rândul său, solidaritatea cu solicitările menite să asigure condiții decente de educație. 
[bookmark: _GoBack]Revendicările, atât cele de natură salarială, cât și celelalte de ordin legislativ, dar, mai ales, cele care privesc investițiile în baza materială și în infrastructură nu sunt simple deziderate, ci reprezintă nevoi stringente fără de care sistemul de educație românesc nu poate fi unul performant. De peste 30 de ani, decidenții politici proclamă educația ca pe o prioritate națională, dar procentele din PIB alocate educației și cercetării au rămas printre cele mai mici din Uniunea Europeană. Dacă vrem, cu adevărat, o România educată, educația trebuie să fie finanțată!

Pentru mai multe detalii:

